Seminaro tema: įvardžiuotinių formų ir išvestinių prieveiksmių kirčiavimas

Stundžios vadovėlis, p. 118-120; 182-185;

Kazlauskienės vadovėlis, p. 94-96, 116-120.

Užduotys

1. Sukirčiuokite išlinksniuotą įvardžiuotinį būdvardį.

Gražusis, gražioji; gražiojo, gražiosios; gražiajam, gražiajai; gražųjį, gražiąją; gražiuoju, gražiąja; gražiajame, gražiojoje; gražieji, gražiosios; gražiųjų; gražiesiems, gražiosioms; gražiuosius, gražiąsias; gražiaisiais, gražiosiomis; gražiuosiuose, gražiosiose.

1. Sukirčiuokite įvardžiuotines formas. Nurodykite ir galimą dvejopą kirčiavimą.

Manasis, manoji; šnekusis, šnekioji; rudasis, rudoji; garbingasis, garbingoji; švediškasis, švediškoji; šimtasis, šimtoji; žemiškasis, žemiškoji; fiktyvusis, fiktyvioji; gretimasis, gretimoji; septintasis, septintoji; alkanasis, alkanoji; devyniasdešimtasis, devyniasdešimtoji; mandagusis, mandagioji; gėlėtasis, gėlėtoji; kalbusis, kalbioji; solidusis, solidžioji; vienuoliktasis, vienuoliktoji; būdingasis, būdingoji; pirmasis, pirmoji; grakštusis, grakščioji.

1. Sukirčiuokite įvardžiuotines formas. Atkreipkite dėmesį į kirčiuotų galūnių priegaidę.

Žioplajam, svetimuoju, linksmajame, alkanoji, liūdnąja, drėgnojoje, laikinieji, grynųjų, plonuosius, jaunuosiuose, giedrųjų, atvirosioms, dorąsias, kietajam, apskrituoju, piktąja, slaptojoje, išdidžiąsias, lygiosiose, dailiajame, tiksliesiems, kilniuosiuose, malonioji, drąsiosioms, droviosiomis.

4. Remdamiesi pamatinio žodžio daugiskaitos naudininko kirčio vieta, sukirčiuokite prieveiksmius.

a) Juodiems – juodai, riebiems – riebiai, žvarbiems – žvarbiai, grubiems – grubiai, statiems – stačiai, sotiems – sočiai, kartiems – karčiai, kurtiems – kurčiai, kruopštiems – kruopščiai, pigiems – pigiai, brangiems – brangiai, nykiems – nykiai, puikiems – puikiai, ryškiems – ryškiai, giliems – giliai, kukliems – kukliai, tiksliems – tiksliai, dusliems – dusliai, rūstiems – rūsčiai, gudriems – gudriai, aštriems – aštriai;

b) palaidiems – palaidai, emocingiems – emocingai, sąmojingiems – sąmojingai, pastabiems – pastabiai, pagarbiems – pagarbiai, privatiems – privačiai, abstraktiems – abstrakčiai, atvirkštiems – atvirkščiai, absoliutiems – absoliučiai, įtaigiems – įtaigiai, mieguistiems – mieguistai, prabangiems – prabangiai, atsargiems – atsargiai, specialiems – specialiai, suprantamiems – suprantamai, normaliems – normaliai, įžūliems – įžūliai, objektyviems – objektyviai, nuobodiems – nuobodžiai.

5. Sukirčiuokite prieveiksmius.

Pavydžiai pažiūrėjo; atkakliai prašė; normaliai veikia; deramai sutiko; saldžiai valgo; išdidžiai praėjo; pigiai pirko; demonstratyviai išėjo; narsiai pasielgė; moderniai įrengė; skubiai išėjo; bailiai žiūrėjo; tiksliai suskaičiavo; nesuprantamai aiškino; sūriai ir riebiai nevalgyk; padoriai rengiasi; efektyviai dirba; užgauliai kalbėjo; meiliai sutiko; atsargiai paklausė; įkyriai maldavo; liguistai reagavo; įdomiai ir įtaigiai pasakojo; atidžiai klausė; palankiai atsiliepia; gudriai išsisuko; maloniai pakvietė; nuobodžiai šneka; tobulai padarė; patogiai sėdi; visiškai pakvaišo; pagarbiai nusilenkė; nepaprastai sunku; šiurkščiai kalba; nuosekliai pasakojo.

6. Sukirčiuokite moteriškosios giminės naudininką ir prieveiksmius.

Baltai medžiagai – baltai dažyti; mielai moteriai – mielai patarti; skaniai sriubai – skaniai valgyti; tuščiai virtuvei – tuščiai kalbėti; dažnai viešniai – dažnai bėgioti; dorai mergaitei – dorai elgtis; atsargiai keleivei – atsargiai važiuoti; tobulai figūrai – tobulai skambinti.

6. Sukirčiuokite tekstą. Pažymėkite pageltonintų žodžių kirčiuotes.

**Vėl į mokslus**

Saulėta (...) rugsėjo pirmoji. Universiteto Didžiajame kieme (...) sujudimas. Mūsų aukštosios mokyklos (...) bendruomenė pakiliai ir gausiai renkasi švęsti naujųjų mokslo (...) metų pradžios. Štai ant šventųjų Jonų bažnyčios laiptelių (...) stovi žvaliai nusiteikęs mūsų rektorius (...). Šia iškilminga proga (...) jis pasipuošęs savo juoduoju apsiaustu, aukštąja kepure, pasikabinęs ant kaklo spindinčią saulėje didžiąją grandinę (...). Ant pakylos patogiai susėdę muzikantai (...) skubiai derina pučiamuosius ir styginius instrumentus. Choras (...) jau pasirengęs užtraukti senąjį studentų himną. Šiandien laukiama ir kitų žymesniųjų universiteto kolektyvų pasirodymo. Pulkeliais būriuojasi šventiškai pasipuošę studentai (...). Visi mandagūs, jokio stumdymosi. Pati įspūdingiausia ši šventė pirmakursiams (...), susirinkusiems iš visų Lietuvos kampelių. Jie dar kol kas menkai pažįstami, nedrąsūs (...). Vyresniųjų būreliuose pasigirsta ir garsesnių kalbų, ataidi linksmo juoko papliūpos (...). Pirmasis į bendruomenę kreipiasi rektorius. Jis linki visiems linksmos nuotaikos, santarvės (...), nuoširdaus bendravimo, o jaunimui – kuo geriausių mokymosi rezultatų. Jo kalba neilga: rektorius iš ilgametės (...) patirties (...) žino, kad prašmatniosios proginės kalbos greitai nusibosta klausytojams (...). Studijuojančiam jaunimui kur kas geriau tinka trumpesnis (...), bet nuoširdesnis žodis su humoro grūdeliu.

Filologijos fakulteto kieme, šurmuliuojančioje minioje, šypsosi pirmakursė mergina su studentiška kepure, svajingai glausdama prie veido baltąsias lelijas (...). Ji dar nenusprendė, kam dovanos puikiąją puokštę iš mamos darželio. O po pietų visų laukia didžioji mokslo metų pradžios eisena Gedimino prospektu. Greitai ir šauniai ji, šlamėdama vėliavomis, marga virtine nusidrieks per visą miestą (...), džiugindama praeivius (...), garsindama senąjį Vilniaus universitetą. O mielajai pirmakursei lituanistei norisi palinkėti įdomių studijų, naujų draugysčių (...), kuo šviesesnių ateities (...) perspektyvų.